Sign in / Join .st0{fill:#34437F;} .st1{fill:#878787;} Tuesday, October 12, 2021 ikteb hawn… Fittex Ferrovija toqtol tliet immigranti li kienu mimdudin fuq il-binarji Minn talk.mt October 12, 2021 Ritratt: Getty Images talk.mt Tliet immigranti tilfu ħajjithom filwaqt li ieħor sofra ġrieħi serji wara li ntlaqtu minn ferrovija ġewwa Franza. Is-Sindku tal-lokal fejn seħħ l-inċident u l-pulizija qalu li dawn l-immigranti kienu mimdudin fuq il-binarji meta għaddiet il-ferrovija. L-inċident seħħ qrib il-belt ta' Biarritz. Fil-preżent għaddejja investigazzjoni hekk kif iċ-ċirkostanzi ta' dan l-inċident għadhom mhux ċari. Is-Sindku ta' Ciboure meta kien qiegħed jitkellem mal-midja qal li din iż-żona hija magħrufa ħafna fost l-immigranti. Huwa tenna li dawn kienu "reqdin jew mimdudin" fuq il-binarji. Il-pulizija qegħdin jipprovaw jidentifikaw lil dawn l-immigranti u s'issa l-indikazzjonijiet juru li dawn ġejjin mill-Alġerija. Hu mifhum li l-immigrant li ħelisha ħafif qiegħed isofri minn ksur f'riġlejh. Artiklu preċedenti "Xi kultant qisu la għandek il-kanċer l-aqwa li jżommuk ħaj u daqshekk" Artiklu li jmiss Probation wara li seraq armi tal-airsoft u munizzjon